
                Premi PERE CAPELLÀ[footnoteRef:1] de Memòria Democràtica i Educació 2025-2026.    [1:  Pere Capellà Roca.  Arrels Democràtiques:  ( https://arrelsdemocratiques.org/pere-capella-roca/) 
Associació d’Escriptors en Llengua Catalana: ( https://www.escriptors.cat/autors/capellap/biografia )

] 

BASES: 
1. Objectiu.
El premi té com a finalitat la recuperació de la història de la repressió franquista durant el cop d’estat, la guerra civil i la dictadura franquista i la transició a l’estat a Mallorca, i a l’hora fomentar la reflexió crítica, la recerca històrica i l’expressió artística al voltant de la memòria democràtica, contribuint a la transmissió de valors com la justícia, la llibertat, la pau i el respecte als drets humans.
2. Participants.
Pot participar l’alumnat d’ESO, Batxillerat i Formació Professional de centres educatius del territori que convoqui el premi (Mallorca), extensible a les altres illes, de manera individual o en grup (màxim 4 membres).
3. Modalitats.
Els treballs es poden presentar en qualsevol de les modalitats següents:
· Recerca escrita: treballs d’investigació històrica, periodística o social.
· Creació literària: relats, microrelats,  poesia, dietaris, còmics.
· Dramatització: teatre, monòlegs, performances, lectures dramatitzades.
· Creació musical: composicions instrumentals musicals amb o sense lletra, coreografies de dansa moderna o clàssica o de ball mallorquí.
· Treballs artístics: fotografia, pintura, escultura, audiovisual. 

(Els i les participants poden proposar altres formats creatius, sempre que estiguin vinculats a la temàtica del premi.)
4. Temàtica.
Els treballs hauran de centrar-se en aspectes relacionats amb la memòria democràtica, com ara:
· Testimonis de la repressió, l’exili i la resistència.
· La repressió franquista contra la dona. 
· La repressió franquista contra els docents i l’ensenyament lliure. 
· La repressió franquista contra la classe política.  
· La repressió franquista contra la llengua i la cultura.
· La repressió franquista contra la classe obrera. 
· Històries locals vinculades a la lluites per la democràcia i pels drets humans.
· Valors de convivència, llibertat i justícia social.
5. Presentació de treballs.
· Els treballs s’han de presentar en la llengua pròpia de les Illes Balears.  
· Els treballs escrits s’hauran de presentar en format digital, en PDF, amb un mínim de pàgines de 20 i màxim 50, inclosos els annexos i la bibliografia, en format Arial 11, interlineat senzill, s'ha de presentar un recull de totes les fonts, la bibliografia i les fonts orals emprades, (la biblioteca de la Universitat de les Illes Balears ofereix en format digital una guia per citar i referenciar bibliografia de forma correcte).
· Les creacions escèniques o musicals es presentaran amb enregistrament en vídeo (màxim 10 minuts).
· [bookmark: _Hlk210991235][bookmark: _Hlk210644990]Els treballs artístics (fotografia, pintura, exposició, escultura, instal·lació) hauran d’anar acompanyats d’una breu memòria explicativa.
· Cada treball haurà d’anar acompanyat d’una fitxa amb les dades de contacte de l’autor/a(s), curs, centre i tutor/a. 

6. Termini. 
El termini de presentació restarà obert fins al dia de 7 de setembre de 2026. 
7. Registre. 
Els treballs  s’hauran de registrar a la següent adreça electrònica de L’Associació Memòria de Mallorca: memoriaieducacio@gmail.com , amb l’assumpte: Treball Pere Capellà 25-26. 
[bookmark: _Hlk214272021]8. Jurat.
El jurat estarà format per professionals de l’àmbit educatiu, especialistes en memòria democràtica, història, art, dret i drets humans, així com per representants de l’entitat convocant, és a dir per l’Associació Memòria de Mallorca, els membres que composaran la taula del jurat seran anomenats per dita entitat. 
9. Premis.
S’establiran  per diferents nivells (ESO / Batxillerat/Formació Professional). El jurat podrà concedir accèssits si ho considera oportú.
Els premis consistiran en un diploma emmarcat, la publicació dels treballs premiats a la web de l’Associació Memòria de Mallorca, llibres envers la temàtica (per l’alumnat, els docents i els centres educatius ), experiències formatives o visites guiades a espais de memòria i el reconeixement públic a una gala oficial de lliurament. 
10. Data de l’acte de lliurament. 
Els lliuraments dels premis es celebraran un dissabte pendent de determinar del mes de desembre de 2026  a un acte solemne que serà publicitat amb antelació. 

11. Difusió.
Els treballs guanyadors seran difosos a través de la web i canals de comunicació de l’entitat convocant i podran formar part d’exposicions, publicacions o mostres obertes al públic. 
12. Acceptació de les bases. 
La participació en el premi implica l’acceptació d’aquestes bases.

